SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 325

**2022. gada 6. oktobrī plkst. 10.30**

Daļēji attālināti videokonferences formātā

Sēdē piedalās:

**komisijas deputāti**:

*komisijas locekļi:*

**Juris Rancāns – komisijas priekšsēdētājs**

**Edvīns Šnore – komisijas priekšsēdētāja biedrs**

**Ainārs Bašķis – komisijas sekretārs**

**Raimonds Bergmanis**

**Ainars Latkovskis**

**Māris Možvillo**

**Mārtiņš Šteins *– Iekšlietu ministrijas parlamentārais sekretārs***

**Zenta Tretjaka**

**Atis Zakatistovs *– Finanšu ministrijas parlamentārais sekretārs***

*uzaicinātās personas:*

* Ministru prezidenta parlamentārā sekretāre **Evika Siliņa**
* finanšu ministra padomniece **Karina Ploka**
* Labklājības ministrijas pārstāvis
* Izglītības un zinātnes ministrijas pārstāvis
* Latvijas Pašvaldību savienības pārstāvis
* Biedrības “Gribu palīdzēt bēgļiem” pārstāvis

***citas personas:***

Saeimas Juridiskā biroja **vecākās juridiskās padomnieces Līvija Millere un Lilita Vilsone**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa, Inese Silabriede, Māris Veinalds un Brenda Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

“**Grozījums Ukrainas civiliedzīvotāju atbalsta likumā” (**[**1658/Lp13**](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1658/Lp13)**), 2.lasījums, steidzams**

**J.Rancāns** atklāj komisijas sēdi, veic deputātu klātbūtnes pārbaudi un informē par izskatāmo likumprojektu. Uz otro lasījumu ir saņemti 8 deputāta M.Šteina priekšlikumi. Aicina iesniedzēju komisijai tos komentēt.

**Nr.1** – deputāta M.Šteina priekšlikums – likuma 7.1 panta (11) daļas jauna redakcija.

**M.Šteins** izskaidro iesniegto priekšlikumu, atsaucas un nepieciešamību palīdzības bēgļiem jautājumos veidot NVO sektoram skaidru pozīciju ilgākam laika periodam, nākamajam gadam. Atzīmē, ka visi iesniegtie priekšlikumi ir saistīti un skar papildu finansējuma piešķiršanu Ukrainas bēgļu sadzīves jautājumu risināšanai. Pieļauj iespēju pilnveidot priekšlikuma redakciju gadījumā, ja komisija to konceptuāli atbalsta.

**J.Rancāns** dod vārdu Saeimas Juridiskā biroja (turpmāk – JB) pārstāvjiem.

**L.Vilsone** norāda uz iespējamām problēmām, kas rastos šī priekšlikuma atbalsta gadījumā. Visi priekšlikumi saistās ar izmitināšanas pakalpojumu neierobežotam laika periodam, bet līdz ar to tiek skarti arī citi būtiski pakalpojumi – veselības, izglītības u.c. jomas. Šobrīd likuma regulējums paredz palīdzības pasākumus līdz š.g. 31. decembrim, bet ir svarīgi noskaidrot, vai valdība turpinās šos pasākumus arī pēc tam. Ja tiks plānots atbalsts izmitināšanai, tad ir jāgroza arī citi likuma panti, kas skar ar to saistītās jomas.

**J.Rancāns** dod vārdu premjera parlamentārajai sekretārei.

**E.Siliņa** atzīmē, ka valdība nav izvērtējusi šādu priekšlikumu ietekmi uz nākamā gada valsts 2023. gada budžetu. Šobrīd nebūtu pareizi šo jautājumu lemt, ir nepieciešama sadarbība ar Finanšu ministriju (turpmāk – FM), Labklājības ministriju un Izglītības un zinātnes ministriju, nosakot šādu pasākumu finansējuma apjomu nākamā gada budžetā. Konkrētās summas vairs nevarēs ņemt no līdzekļiem neparedzētiem gadījumiem, tiem būs nepieciešams bāzes finansējums.

Informē, ka valdībā tiek domāts par iespējām palīdzēt Ukrainas civiliedzīvotājiem arī nākamajā gadījumā, bet tam ir jāatrod atbilstoši finansējuma avoti. Aicina komisiju šodien neatbalstīt iesniegtos priekšlikumus, bet dot laiku valdībai risinājuma meklēšanai.

**J.Rancāns** dod vārdu FM pārstāvei.

**K.Ploka** uzsver, ka priekšlikums nav FM un valdībā izvērtēts. Atzīmē, ka priekšlikumiem ir jābūt arī atbilstoši juridiski noformētiem. Uzsver kompleksu problēmu risinājumu nepieciešamību, FM ir vajadzīgs ilgāks laiks, lai šos priekšlikumus izvērtētu.

Apliecina, ka satraukumam par palīdzības bēgļiem izbeigšanos pēc jaunā gada nav pamata; valdībā par to tiek domāts un risinājumi tiek meklēti. Atsaucas uz analoģiju un pieredzi ar Covid-19 atbalsta pasākumu termiņu pagarinājumiem.

**A.Zakatistovs** aicina atlikt atbalstu M.Šteina priekšlikumiem, jo tie ir tikko saņemti un atbildīgajām izpildvaras institūcijām nav bijis laika tos vispusīgi izvērtēt. Šobrīd veidojas paralēlie budžeti, kādam ir par to jāuzņemas politisko atbildību. Aicina komisiju atturēties no neizsvērtu, finanšu jomu skarošu, priekšlikumu pieņemšanas.

**M.Šteins** pamato finansējuma avotu iespējas; daļēji no pamatbudžeta, daļēji no līdzekļiem neparedzētiem gadījumiem.

**J.Rancāns** akcentē, ka šādu normu apstiprināšana ir jaunās valdības un Saeimas uzdevumi. Aicina komisiju neatbalstīt šos priekšlikumus, atsaucas uz vakardienas komisijas sēdē norunāto. Atgādina par komisijas vēstuli Ministru kabinetam ar aicinājumu meklēt risinājumus Ukrainas civiliedzīvotāju jautājumiem nākotnē,

**L.Millere** norāda uz redakcionālu pilnveidojumu nepieciešamību, ja tomēr šāds priekšlikums tiks atbalstīts. Norāda uz konkrētām juridiskām nepilnībām.

**J.Rancāns** aicina komisiju balsojumā izteikt savu viedokli par šo priekšlikumu; iesaka neatbalstīt.

*Balsojums: par – 1 (M.Šteins); pret – 1 (J.Rancāns); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka, A.Zakatistovs).*

*Priekšlikums* ***Nr.1*** *komisijā* ***nav atbalstīts****.*

**Nr.2** – deputāta M.Šteina priekšlikums – likuma 7.1 panta (12) daļas jauna redakcija.

**J.Rancāns** aicina komisiju balsojumā izteikt savu viedokli par šo priekšlikumu.

*Balsojums: par – 1 (M.Šteins); pret – 1 (J.Rancāns); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka, A.Zakatistovs).*

*Priekšlikums* ***Nr.2*** *komisijā* ***nav atbalstīts****.*

**Nr.3** – deputāta M.Šteina priekšlikums – likuma 7.1 panta (2) daļas 2.punkta jauna redakcija.

**J.Rancāns** aicina komisiju balsojumā izteikt savu viedokli par šo priekšlikumu.

*Balsojums: par – 1 (M.Šteins); pret – 1 (J.Rancāns); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka, A.Zakatistovs).*

*Priekšlikums* ***Nr.3*** *komisijā* ***nav atbalstīts****.*

**Nr.4** – deputāta M.Šteina priekšlikums – likumprojekta 7.1 panta (21) daļas jauna redakcija.

**J.Rancāns** aicina komisiju balsojumā izteikt savu viedokli par šo priekšlikumu.

*Balsojums: par – 1 (M.Šteins); pret – 2 (J.Rancāns, A.Zakatistovs); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka).*

*Priekšlikums* ***Nr.4*** *komisijā* ***nav atbalstīts****.*

**Nr.5** – deputāta M.Šteina priekšlikums – likuma 8.4 panta jauna redakcija.

**J.Rancāns** aicina komisiju balsojumā izteikt savu viedokli par šo priekšlikumu.

*Balsojums: par – 1 (M.Šteins); pret – 2 (J.Rancāns, A.Zakatistovs); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka).*

*Priekšlikums* ***Nr.5*** *komisijā* ***nav atbalstīts****.*

**Nr.6** – deputāta M.Šteina priekšlikums – likuma 12 panta (11) daļas jauna redakcija.

**J.Rancāns** aicina komisiju balsojumā izteikt savu viedokli par šo priekšlikumu.

*Balsojums: par – 1 (M.Šteins); pret – 1 (J.Rancāns); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka, A.Zakatistovs).*

*Priekšlikums* ***Nr.6*** *komisijā* ***nav atbalstīts****.*

**Nr.7** – deputāta M.Šteina priekšlikums – likuma 12 panta (12) daļas jauna redakcija.

**J.Rancāns** aicina komisiju balsojumā izteikt savu viedokli par šo priekšlikumu.

*Balsojums: par – 1 (M.Šteins); pret – 2 (J.Rancāns, A.Zakatistovs); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka).*

*Priekšlikums* ***Nr.7*** *komisijā* ***nav atbalstīts****.*

**Nr.8** – deputāta M.Šteina priekšlikums – likuma pārejas noteikumus papildinošasa jaunas normas.

**J.Rancāns** aicina komisiju balsojumā izteikt savu viedokli par šo priekšlikumu.

*Balsojums: par – 1 (M.Šteins); pret – 1 (J.Rancāns); atturas - 8 (E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, Z.Tretjaka, A.Zakatistovs).*

*Priekšlikums* ***Nr.8*** *komisijā* ***nav atbalstīts****.*

**J.Rancāns** aicina komisiju nobalsot par likumprojektu

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – 0; atturas – 0.*

*Lēmums pieņemts vienbalsīgi.*

**LĒMUMS:**

**-** atbalstīt likumprojektu “Grozījumi Ukrainas civiliedzīvotāju atbalsta likumā” (1658/Lp13) otrajā galīgajā lasījumā.

J.Rancāns pateicas visiem par piedalīšanos komisijas sēdē un slēdz sēdi.

Sēde pabeigta plkst. 11.00.

Komisijas priekšsēdētājs J.Rancāns

Komisijas sekretārs A.Bašķis

Protokolētāja I.Silabriede